
    545400 SIGHIŞOARA
Str. Muzeului nr. 7, Tel./Fax 0265 – 771278
H O T Ă R Â R E A NR. 10
                                                              din 31 ianuarie 2023
privind aprobarea semnării scrisorii de susținere a Parteneriatului pentru dezvoltarea și promovarea

            ecoturismului în destinația Colinele Transilvaniei și a Unității de management a acesteia


Consiliul Local al Municipiului Sighișoara, întrunit în ședință ordinară,
Luând act de proiectul de hotărâre, înregistrat cu nr. 50.866/19.12.2022 şi la Consiliul Local Sighișoara cu nr. 2.659/25.01.2023, de referatul de aprobare, înregistrat cu nr. 50.868/19.12.2022, al Primarului municipiului, în calitate de inițiator, calitate conferită de prevederile art. 136 alin. (1), coroborate cu cele ale art. 211 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;

Luând act de adresa CU nr. 22/23.11.2022 a Unității de Management a Destinației Colinele Transilvaniei prin Asociația Mioritics, ca organizație gazdă, înregistrată la Municipiul Sighișoara cu nr. 47.544/08.12.2022, prin care se solicită aprobarea în ședința Consiliului Local a propunerii privind semnarea scrisorii de susţinere a Parteneriatului pentru dezvoltarea şi promovarea ecoturismului în destinația Colinele Transilvaniei şi a Unității de management a acesteia;
Ținând cont de prevederile Planului de management al ariilor naturale protejate ROSPA0099 Podișul Hârtibaciului, ROSCI0227 Sighișoara - Târnava Mare, ROSCI0144 Pădurea de gorun și stejar de pe Dealul Purcărețului, ROSCI0143 Pădurea de gorun și stejar de la Dosul Fânațului, ROSCI0132 Oltul Mijlociu-Cibin-Hârtibaciu, ROSCI0303 Hârtibaciu Sud-Est, ROSCI0304 Hârtibaciu Sud-Vest, Rezervația Naturală "Stejarii seculari de la Breite municipiul Sighișoara", Rezervația "Canionul Mihăileni", "Rezervația de stejar pufos" - sat Criș, aprobat prin Ordinul Ministerului Mediului, Apelor și Pădurilor nr. 1.166 din 27 iunie 2016;
Având în vedere Dosarul de evaluare în vederea certificării destinației Colinele Transilvaniei ca destinație pentru ecoturism, înregistrat la Ministerul Economiei, Energiei și Mediului de Afaceri – Direcția Generală Turism, cu numărul 480 255/SIFDT/18.11.2020;

Având în vedere prevederile Ordonanţei Guvernului nr. 58/1998 privind organizarea şi desfăşurarea activităţii de turism în România, cu modificările şi completările ulterioare;

Având în vedere prevederile Legii nr. 275/23.11.2018 privind aprobarea Ordonanței de Guvern nr. 15/2017 pentru modificarea și completarea Ordonanței de Guvern nr. 58/21.08.1998 privind organizarea şi desfăşurarea activităţii de turism în România;

Având în vedere prevederile Ordonanţei Guvernului nr. 63/28.08.1997 privind stabilirea unor facilităţi pentru dezvoltarea turismului rural;

Având în vedere prevederile Ordonanţei de Urgenţă a Guvernului nr. 57/20.06.2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare;
Având în vedere Raportul de specialitate al Direcției Arhitect Șef, înregistrat cu nr. 50.867/19.12.2022, prin care se propune aprobarea semnării scrisorii de susținere a Parteneriatului pentru dezvoltarea și promovarea ecoturismului în destinația Colinele Transilvaniei și a Unității de management a acesteia;
Având în vedere avizele favorabile ale tuturor comisiilor pe domenii de specialitate;
În temeiul prevederilor art. 129 alin. (1), alin. (2) lit. ,,b”, alin. (4) lit. „e” și ,,f” și alin. (14), art. 139 alin. (1) și alin. (3) lit. „d” și a art. 196 alin. (1) lit. ,,a” din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare,

     H O T Ă R Ă Ş T E:
Art. 1. Se aprobă semnarea unei scrisori de susținere, între Municipiul Sighișoara şi Asociaţia Mioritics ca entitate gazdă a Unității de Management a Destinaţiei Colinele Transilvaniei, în scopul susţinerii ,,Parteneriatului pentru dezvoltarea și promovarea ecoturismului în destinația Colinele Transilvaniei”, în condițiile legii.  

Art. 2. Se aprobă modelul scrisorii de susţinere prevăzute la art. 1, potrivit anexei, care face parte integrantă din prezenta hotărâre. 
Art. 3. Se împuternicește Primarul municipiului Sighișoara, domnul Sîrbu Ioan - Iulian cu semnarea scrisorii de susținere prevăzute la art. 1.  


Art. 4. Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara, Direcția Arhitect Șef și Serviciul Achiziții, Investiții, Fonduri Europene din cadrul Municipiului Sighișoara.
Art. 5. Prin grija Secretarului General al Municipiului Sighișoara – doamna Bizo Anca, prezenta hotărâre va fi comunicată, în termenul prevăzut de lege, Primarului Municipiului Sighișoara, Prefectului Județului Mureș și se va aduce la cunoștință publică, prin publicarea pe pagina de internet la adresa www.primariasighisoara.ro.
PREŞEDINTE DE ŞEDINŢĂ,

  

     Groza Tudorel - Claudiu     
                                              Contrasemnează pentru legalitate
                                      SECRETARUL GENERAL al municipiului,

                                                  Bizo Anca
(Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar General;
  2 ex. Direcția Arhitect Șef;

  1 ex. Serviciul Achiziții, Investiții, Fonduri Europene;
  1 ex. Unitatea de Management a Destinației Colinele Transilvaniei prin Asociația Mioritics.
10 ex.
B.A.
	PROCEDURI OBLIGATORII ULTERIOARE ADOPTĂRII HOTĂRÂRII CONSILIULUI LOCAL NR. 10/31.01.2023

	Operațiuni efectuate
	Data

ZZ/LL/AN
	Semnătura persoanei responsabile să efectueze procedura

	1
	2
	3

	Adoptarea hotărârii s-a făcut cu majoritate

□ simplă         □ absolută

□ calificată


	…./…./….
	

	Comunicarea către primar
	…./…./….
	

	Comunicarea către prefectul județului
	…./…./….
	

	Aducerea la cunoștința publică
	…./…./….
	

	Comunicarea, numai în cazul celei cu caracter individual
	…./…./….
	

	Hotărârea devine obligatorie sau produce efecte juridice, după caz
	…./…./….
	


